آغ ائو سؤزچوسو شان اسپایسر، روسیانین سوریه‌ده‌کی آییریشما کانا‌لی‌نین آسقییا آلینماسی و فراتین باتیسینا گئچن اوچاق‌لارین وورولابیله‌جگی آچیقلاماسینا، "سوریه رژیمی و باشقالاری، داعشه قارشی یارادیلان کوالیسیون اولا‌راق اؤزوموزو ساوونما حاقیمیزی ساخلی توتدوغوموزو آنلاما‌لیدیر" دئدی.
اسپایسر، کامئرا‌لارا قاپالی اولا‌راق گرچکلشدیردیگی گونده‌لیک مطبوعات کنفرانسیندا سوریه‌ده  سون وضعیته و آمریکا ایله روسیا آراسیندا آرتان گرگین‌لییه باغلی دانیشدی.
چاتیشما‌لارین آرتماسی‌نین بؤلگه‌دکی بحرانی داها دا پیس حالا گتیرجیینی سؤیله‌ین اسپایسر، "بو بؤلگه‌ده اولان عنصورلار آراسیندا چاتیشما‌لارین آرتماسی هئچ کیمه فایدا وئرمز" دئدی.
سؤزچو، مجبور قالما‌لاری حالیندا لازیم اولان حربی آددیم‌لاری آتابیله‌جک‌لرینی سؤیله‌یرک، "سوریه رژیمی و باشقالاری، داعشه قارشی یارادیلان کوالیسیون اولا‌راق اؤزوموزو ساوونما حاقیمیزی ساخلی توتدوغوموزو آنلاما‌لیدیر" شکلینده دانیشدی.
اسپایسر، سوریه‌نین قارماشیق بیر وضعیتده اولدوغونا و پروبلئم‌لرین داها دا قاریشیق حالا گتیریلممه‌سی لازیم اولدوغونا ایشاره ائده‌رک، "داعش بوتون میلت‌لره قارشی بیر تهدید تشکیل ائدیر و بونون اوچون اورتاق‌لارلا بیرلیکده چالیشمالیییق. بون‌دان اؤترو روس‌لارلا ارتباطی آچیق توتماغا چالیشاجاییق" دئدی.
